Fólkaheilsuráðið hevur síðan 2002 staðið fyri árligum Gallupkanningum av fólkaheilsuni hjá føroyingum, har umleið 550 fólk verða spurd um heilsueyðkenni og heilsuvanar. Kanningin í 2017 vísir hesi eyðkenni: mánaði í ár, staðfestir, at roykingin hjá teimum vaksnu fall úr 28% niður í 22%. Umleið fimtihvør føroyingur eldri enn 18 ár roykir hvønn dag, svarandi til 22% dagligir roykjarar; í fjør vóru vit uppi á 28% dagligir roykjarar. Talan er her um eitt støðugt fall síðan 2003. Av teimum sum roykja av og á ella meira eru 2/3 sum roykja hvønn dag. Rørsla: Føroyingar røra seg ov lítið, og bert 22% røra seg í mun til tilmælini frá WHO. Kostur: Føroyingar eta frukt, grønmeti og fisk í somu nøgdum sum í 2003. Í mun til altjóða tilmæli eta umleið 90% av føroyingum nokk av fiski, men ov fá eta nóg mikið av grønmeti og frukt (ca. 50%). Sjálvsmett heilsustøða: Í mun til sjálvsmetta heilsustøðu, liggja føroyingar á sama stigi sum í 2014, men gleðiligt er, at tey ungu í 2017 meta seg at hava munandi betri heilsu, enn seinastu 3 árini. Tað er ein tendensur, at fólk í Vágunum meta seg at hava verri heilsu enn aðrastaðnis í landinum, meðan tey í Suðursteymoy meta seg hava bestu heilsuna. Yvirvekt: Føroyingar viga ov nógv. Meira enn helvtin av føroyingum viga ov nógv, og fimtihvør kann bólkast at vera tað, vit kalla feitur. M. a. kann nevnast, at bert triðihvør maður í Føroyum vigar normalt. Tað eru serstakliga menn yvir 25 ár, sum viga ov nógv og eru í vanda fyri lívstílssjúkum, ið eru knýttar at yvirvekt. Nýtsla av skíggjum: Umleið helvtin av føroyingum nýta skíggjar meira enn 3 tímar dagliga í sambandi við sítt arbeiði. Fjórðihvør í aldurbólkinum 15-24 ár brúka skíggjar meira enn 5 tímar dagliga í frítíðini. Samanumtikið eru hesi tøl alt ov høg og hanga ivaleyst saman við manglandi rørslu og yvirvekt. Samband: Magni Mohr, formaður í Fólkaheilsuráðnum, telefon: 292270.